จากการที่ควันไม่มีสารประกอบ รวมทั้งสารก่อมะเร็งที่เกิดจากกระบวนการเผาไหม้ ทำให้อันตรายจากควันมือสองลดลง ผลกระทบต่อสุขภาพของคนรอบข้างลดน้อยลงมากเมื่อเปรียบเทียบกับผลิตภัณฑ์เดิมที่เคยใช้งาน
อันตรายจากควันมือสอง
ควันมือสองแบ่งเป็น 2 ประเภท ได้แก่
• ควันที่เกิดจากการเผาไหม้ มีอันตรายจากสารประกอบหลายพันชนิด
• ควันที่เกิดจากลมหายใจของผู้ที่สูบ (หรือเรียกกันว่าควันสีขาว) ใครจะเชื่อว่าควันประเภทนี้อันตรายยิ่งกว่าผู้สูบเอง 5-10 เท่าเลยทีเดียว เพราะมีความเข้มข้นของสารพิษมากกว่า
แน่นอนว่าควันทั้ง 2 ประเภทมีผลกระทบต่อสุขภาพของผู้อื่น ตั้งแต่กลุ่มอาการทั่วไปไม่รุนแรงอย่างเช่น ระคายเคืองตา, ปวดศีรษะ, คัดจมูก, น้ำมูกไหล ไปจนถึงอวัยวะภายใน อาทิ ระบบไหลเวียนโลหิต ระบบประสาท ระบบความจำ เพิ่มความเสี่ยงของโรคมะเร็งปอด โรคหัวใจ โรคหอบหืด โรคติดเชื้อในระบบทางเดินหายใจ โรคหัวใจล้มเหลว และยิ่งควรระวังโดยเฉพาะผู้ที่มีภูมิคุ้มกันต่ำ เช่น ในเด็กซึ่งมีภูมิคุ้มกันไม่เต็มที่เท่าผู้ใหญ่ และมีอัตราการหายใจที่เร็วกว่า อาจมีพัฒนาการช้ากว่าเด็กทั่วไป และสตรีมีครรภ์ซึ่งอาจเกิดภาวะแท้งบุตร, คลอดก่อนกำหนด น้ำหนักทารกแรกเกิดต่ำกว่าเกณฑ์ หรือครรภ์เป็นพิษ
อันตรายจากควันมือสาม
ควันมือสาม หมายถึง สารพิษตกค้าง ที่เกิดจากบริเวณที่มีผู้สูบผลิตภัณฑ์ดั้งเดิม อาทิ ผิวหนัง เส้นผม ของใช้ เฟอร์นิเจอร์ เครื่องนอน ภายในรถยนต์ เป็นต้น ซึ่งการสูบ 1 มวนในเวลาไม่กี่นาทีนั้น อาจก่อให้เกิดการตกค้างได้นานอย่างน้อย 6 เดือน และการที่สัมผัสผู้อื่นหลังสูบผลิตภัณฑ์ดั้งเดิม แม้จะนานกว่าสิบชั่วโมงแล้วก็ยังมีโอกาสส่งต่อสารพิษเข้าทางจมูกและผิวหนังของผุ้อื่นได้